ചെങ്ങോടുമല: സിയ മിനിട്സും വിവരാവകാശരേഖയും തമ്മില് വൈരുധ്യമെന്ന് പേരാമ്ബ്ര: കോട്ടൂര് പഞ്ചായത്തിലെ ചെങ്ങോടുമല ഖനനത്തിന്റെ പാരിസ്ഥിതികാനുമതിയുമായി ബന്ധപ്പെട്ട് സംസ്ഥാന പാരിസ്ഥിതികാഘാത നിര്ണയ സമിതിയില് സിയ നിന്ന് ലഭിച്ച വിവരാവകാശ രേഖയിലും സിയ മിനിട്സിലും വൈരുധ്യം. സെപ്റ്റംബര് 20ന് സമരസമിതിക്ക് ലഭിച്ച വിവരാവകാശ രേഖയില് സ്ഥല പരിശോധനാ റിപ്പോര്ട്ടിന്റെ അടിസ്ഥാനത്തില് പാരിസ്ഥിതികാനുമതിക്കുള്ള അപേക്ഷ നിരസിച്ചുയെന്നാണ് പറയുന്നത്. എന്നാല് സെപ്റ്റംബര് 14 മുതല് 16 വരെ നടന്ന 112 ാം മത്തെ സിയയുടെ യോഗത്തിന്റെ മിനിട്സ് കഴിഞ്ഞ ദിവസം സൈറ്റില് പ്രസിദ്ധീകരിച്ചപ്പോള് വിവരാവകാശരേഖയില് നിന്ന് വ്യത്യസ്തമാണ്. വിദഗ്ധ സംഘം പാരിസ്ഥിതികാനുമതി അപേക്ഷ തള്ളാന് ശിപാര്ശ ചെയ്ത സാഹചര്യത്തില് അടുത്ത സിയ യോഗത്തില് ക്വാറി കമ്ബനി ഉടമയെ കേള്ക്കാന് തീരുമാനിച്ചെന്നാണ് മിനിട്സിലുള്ളത്. രണ്ട് ആധികാരിക രേഖകളില് വ്യത്യസ്തമായ വിവരങ്ങള് ഉള്ളത് നാട്ടുകാരെ ആശങ്കയിലാക്കിയിരിക്കുകയാണ്. പാരിസ്ഥിതികാനുമതി നിഷേധിച്ച വിവരാവകാശരേഖയുടെ അടിസ്ഥാനത്തില് നാട്ടുകാര് വിജയം ആഘോഷിച്ചിരുന്നു. സാധാരണ നിലയില് വിദഗ്ധസംഘം നല്കുന്ന റിപ്പോര്ട്ട് സിയ അംഗീകരിക്കുകയാണ് പതിവ്. എന്നാല് ഇവിടെ ആദ്യം അപേക്ഷ തള്ളിയെന്നും പിന്നീട് മിനിട്സില് ഉടമയെ കേള്ക്കാന് തീരുമാനിച്ചെന്നും പറഞ്ഞിരിക്കുന്നത് നാട്ടുകാരെ തെറ്റിദ്ധരിപ്പിക്കാനാണോയെന്നു സമരസമിതി സംശയിക്കുന്നു. കഴിഞ്ഞ മൂന്നര വര്ഷക്കാലമായി നാട്ടുകാര് ചെങ്ങോടുമല സംരക്ഷിക്കാനുള്ള നിരന്തര സമരത്തിലായിരുന്നു. അവസാനം ഏഴംഗ വിദഗ്ധ സംഘം ചെങ്ങോടുമലയില് ഒരിക്കലും ക്വാറി പാടില്ലെന്ന റിപ്പോര്ട്ടും സമര്പ്പിച്ചു. മിനിട്സ് കണ്ടതോടെ നാട്ടുകാരുടെ ആശ്വാസം ആശങ്കയിലേക്ക് വഴിമാറിയിരിക്കുകയാണ്. തെറ്റായ വിവരാവകാശ മറുപടി തന്ന സിയക്കെതിരെ നിയമ നടപടി സ്വീകരിക്കാനൊരുങ്ങുകയാണ് സമരസമിതി.